Onsdag klokken 11.10 fik en mandlig bilist et ildebefindende mens han kørte på Vrenstedvej i Løkken. Han mistede kontrollen med bilen og kørte først gennem en have og siden ind i et hus på vejen. - Bilen blev totalskadet og vinduer og en mur blev trykket ind, men manden slap uskadt fra det, fortæller vagtchef ved Nordjyllands Politi Michael Hæstrup. Mandens ildebefindende skyldes formentlig sukkersyge.

Referat:
En mandlig bilist fik onsdag formiddag et ildebefindende og kørte galt.